ตลาดหุ้นเอเชียเพิ่มขึ้นเช้านี้ ตามทิศทางของตลาดสหรัฐ
ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับปัจจัยหนุนจากการทะยานขึ้นของตลาดหุ้นนิวยอร์ก หลังสหรัฐเผยว่าจำนวนคนว่างงานรายสัปดาห์ปรับตัวลดลงแตะระดับต่ำสุดในรอบกว่า 40 ปี
16 ต.ค. 2558

สำนักข่าวอินโฟเควสท์ ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับปัจจัยหนุนจากการทะยานขึ้นของตลาดหุ้นนิวยอร์ก หลังสหรัฐเผยว่าจำนวนคนว่างงานรายสัปดาห์ปรับตัวลดลงแตะระดับต่ำสุดในรอบกว่า 40 ปี
ดัชนี MSCI Asia Pacific เพิ่มขึ้น 0.4% แตะ 134.53 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,300.83 จุด เพิ่มขึ้น 203.93 จุด, ดัชนี SSE Composite ตลาดหุ้นจีนเปิดวันนี้ที่ 3,358.30 จุด เพิ่มขึ้น 20.23 จุด, ดัชนี HSI ตลาดหุ้นฮ่องกงเปิดวันนี้ที่ 23,133.59 จุด เพิ่มขึ้น 245.42 จุด, ดัชนี TAIEX ตลาดหุ้นไต้หวันเปิดวันนี้ที่ 8,596.43 จุด ลดลง 5.09 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,037.98 จุด เพิ่มขึ้น 4.71 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,032.85 จุด เพิ่มขึ้น 17.71 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,717.01 จุด เพิ่มขึ้น 3.76 จุด
ทั้งนี้ กระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในสัปดาห์ที่แล้ว ลดลง 7,000 ราย สู่ระดับ 255,000 ราย ซึ่งเป็นระดับต่ำสุดในรอบกว่า 40 ปี
ตัวเลขดังกล่าวต่ำกว่าระดับ 300,000 รายเป็นเวลามากกว่า 6 เดือนแล้ว ซึ่งเป็นระยะเวลายาวนานที่สุดในรอบกว่า 40 ปี และเป็นสัญญาณบ่งชี้ว่าตลาดแรงงานมีความแข็งแกร่ง